|  |  |  |
| --- | --- | --- |
| **LIETUVOS STALO TENISO ASOCIACIJA** |  | **LITHUANIAN TABLE TENNIS ASSOCIATION** |
| **Žemaitės g. 6, LT-03117 Vilnius, Lietuva****Tel. +37061812300** **El.p.: info@stalotenisas.lt** | **Žemaitės 6, LT-03117 Vilnius, Lithuania****Phone +37061812300****E-mail.:** **info@stalotenisas.lt** |

**LIETUVOS STALO TENISO ASOCIACIJA**

**VYKDOMOJO KOMITETO POSĖDIS**

 2022 m. rugsėjo 28 d. Nr. 16

Pradžia: 19:00 val., pabaiga 21:15 val.

Posėdžio pirmininkė: Inga Navickienė

Posėdžio sekretorė: Justė Mažeikienė

Zoom platformoje nuotoliniu būdu dalyvavo: VK nariai – prezidentė Inga Navickienė, Evaldas Skyrius, Justė Mažeikienė, Matas Skučas, Matas Vilkas, Gediminas Gataveckas, Viktoras Frizelis, Eglė Kažytė.

Nedalyvavo: Aurelija Kybartaitė,

**DARBOTVARKĖ**

1. SVARSTYTA. 2023 m. Lietuvos čempionato sistemos aptarimas ir pasiūlymai.

*Pranešėja – p. Inga Navickienė, LSTA prezidentė*

VK narys M. Skučas elektroniniu laišku siuntė LSTA VK nariams pasiūlymą dėl 2023 m. Lietuvos čempionato. Siūloma pirmą etapą vykdyti ne savaitę prieš, o tą pačią savaitę. Pradėti nuo trečiadienio, tris dienas skirti pirmam etapui, o dvi dienas - antram etapui. Tikslas - padaryti didelį renginį, sudaryti galimybę dalyvauti kuo didesnei masei žmonių LČ - svarbiausiose Lietuvos varžybose. Žaidimo sistema priklausytų nuo dalyvių ir stalų skaičiaus. Registracija į Lietuvos čempionatą turėtų baigtis mėnuo iki renginio.

NUTARTA:

1. sužinoti ar būtų galimybė rezervuoti Druskininkų sporto centro salę, kovo 1-5 d.;
2. kiek stalų galima pastatyti Druskininkų sporto centre, atsižvelgiant į reikalavimus;
3. sudaryti darbo grupę. Joje turėtų būti nariai iš teisėjų kolegijos, trenerių tarybos ir organizatorių. Terminas - spalio 15 d.;
4. Trenerių tarybos pirmininkui aptarti šį pasiūlymą su Trenerių tarybos nariais;
5. kitą savaitę surengti posėdį tik dėl LČ aptarimo.

2. SVARSTYTA. 2022 metų renginių aptarimas (LSTA 95-čio minėjimas ir trenerių seminaras).

*Pranešėja – p. Inga Navickienė, LSTA prezidentė.*

1. LSTA 95-čio minėjimas.

Renginio data – gruodžio 9 d. Dėl vietos tariamasi. Būtina numatyti dalyvių skaičių, aptarti svečių sąrašą ir kitas detales.

 NUTARTA:

1. apdovanoti ir pagerbti sportininkės karjerą baigusią R.Paškauskienę, bei jubiliejų sukaktis minėjusius trenerius, teisėjus per šį penkmetį;
2. užsakyti atminimo medalius;
3. sudaryti svečių sąrašą (iki 80);
4. pakviesti renginio vedėją.

 2) Trenerių seminaras.

ITTF level 1 treneriams seminaras vyks lapkričio 23- gruodžio 2 d., Vilniuje. Jos metu bus ir stovykla, kad treneriai po teorijos galėtų atlikti praktiką, nes tai yra viena iš projekto finansavimo sąlygų. Šiuo metu dar tikslinamos detalės dėl sportininkų, kurie dalyvaus stovykloje, amžiaus ir skaičiaus. Planuojama praktinę dalį vykdyti arba SM „Tauras“, arba VGTU sporto salėse.

3. SVARSTYTA. Finansavimo sąlygų pasikeitimas. Peržiūrėti asociacijos papildomas finansavimo galimybes, teikiant duomenis pagal ŠMSM nurodytus kriterijus.

*Pranešėja – p. Inga Navickienė, LSTA prezidentė*

Kadangi pasikeitė sporto federacijų finansavimo aprašas, siūloma peržiūrėti LSTA organizuojamų varžybų startinio mokesčio įvedimo ir varžybų nuostatų pakeitimo sąlygas, galbūt atsisakyti kai kurių rungčių. Būtina ieškoti papildomų galimybių, kaip asociacijai padidinti biudžetą, reikalingą jaunųjų sportininkų rengimo finansavimui.

 Taip pat VK nariai buvo informuoti, kad būtina įdarbinti dar vieną darbuotoją, nes su nauju finansavimo aprašu atsirado papildomų reikalavimų, kuriuos privaloma vykdyti, teikiant paraišką finansavimui, todėl labai trūksta darbo rankų, kad būtų kokybiškai atliekami būtini darbai.

NUTARTA: trenerių tarybos pirmininkas įpareigotas su Trenerių taryba apsvarstyti startinio mokesčio įvedimą ir varžybų nuostatų sąlygų peržiūrą.

4. SVARSTYTA. Užduotys trenerių tarybai: suaugusių kriterijų papildymas dėl VK teikto pasiūlymo, vaikų stovyklų finansavimo aptarimas.

*Pranešėja – p. Inga Navickienė, LSTA prezidentė*

Trenerių tarybos pirmininkas informavo, kad galutinio sprendimo nepriėmė ir turi tris pasiūlymus:

NUTARTA: raštu pateikti LSTA VK nariams trenerių tarybos pasiūlymus.

5. SVARSTYTA. Reitingo skaičiavimo reikalavimų patvirtinimas.

*Pranešėja – p. Justė Mažeikienė, LSTA generalinė sekretorė*

Elektroniniu paštu buvo išsiųstas pasiūlymas dėl reitingo taisyklių pataisymo. LSTA jau naudojasi varžybų valdymo sistema, apmokysime ir turnyrų organizatorius, kad galėtų vesti su mūsų programa. Kol mokymai neįvyko, mokestis už rezultatų suvedimą nedidinamas.

NUTARTA:

1. iki 2023 m. padaryti mokymus;
2. nuo sausio 1 d. iki rugsėjo 1 d. suvedimas kiekvieno dalyvio – 2 Eur;
3. nuo rugsėjo 1 d. suvedimas kiekvieno dalyvio 3 Eur;
4. LSTA nariai naudojasi programa nemokamai, tik moka vieną 1 Eur už kiekvieną dalyvį, už reitingo skaičiavimą. Ne nariai moka 10 Eur už naudojimąsi programa ir 1 Eur už kiekvieną dalyvį, už reitingo skaičiavimą.

6. SVARSTYTA. Lygų 2022/2023 m. sezono prizinio fondo tvirtinimas.

Pranešėja – p. Inga Navickienė, LSTA prezidentė

 Elektroniniu paštu buvo išsiųsti 2 pasiūlymai, kuriuos dabar reikia pasirinkti ir patvirtinti.

BALSAVIMAS: vienbalsiai už 2 variantą.

NUTARTA: patvirtinti lygų prizinį fondą.



Einamieji klausimai

1. SVARSTYTA. Moterų ir vyrų rinktinių trenerių prašymas dėl pasiruošimo stovyklos vykdymo prieš Europos atrankos komandinį čempionatą spalio 10-13 d. Vilniuje. Trenerių tarybos nariai patvirtino šį prašymą.

NUTARTA: patvirtinti trenerių prašymą ir leisti vykdyti stovyklą spalio 10-13 d. Vilniuje.

2. SVARTYTA. Gen. sekretorė J. Mažeikienė, gavusi užklausą dėl LSTA taurės varžybų, kurių praėjusį sezoną neorganizavome, siūlo jas išbraukti iš kriterijų į rinktinę. VK narys M. Skučas siūlo surengti gegužės mėnesį vieną finalinį etapą. Jei tokia galimybė neatsirastų, tuomet nuo kito sezono išbraukti šias varžybas iš rinktinių kriterijų sudarymo sąrašo.

NUTARTA: surengti LSTA taurės varžybas 2023 m.

3. SVARSTYTA. Vilniaus rajono savivaldybės sporto centro prašymas paaiškinti, kokiu pagrindu stalo tenisininkų asociacija „Sportininkų gidas“ gavo teisę organizuoti Vilniaus rajono jaunučių atrankines varžybas į „Olimpinių vilčių“ pirmenybes.

NUTARTA:

1. patikslinti, kad buvo patvirtintas asociacijos „Sportininkų gidas“ prašymas pravesti Vilniaus rajono įvairių amžiaus grupių varžybas, jei jos neorganizuojamos ir nėra kam jų organizuoti. Tačiau bet kuriuo atveju dėl šių varžybų organizavimo reikia kreiptis į Vilniaus rajono savivaldybės sporto skyrių, kuris gali suteikti tokią teisę.
2. informuoti stalo teniso asociacijos „Sportininkų gidas“ prezidentę, kad privalo šį klausimą derinti su Vilniaus rajono sporto skyriumi.

4. SVARSTYTA. Gavome užklausų dėl lygų nuostatų 13 punkto, “e” papunkčio. Prašoma jį pakoreguoti, kadangi susitikimuose šis punktas buvo aptartas, bet jo formuluotė yra neteisinga.

NUTARTA: M. Skučas, M. Vilkas ir trenerių tarybo pirmininkas V. Frizelis atsakingi už korekcijos parengimą.

LSTA prezidentė Inga Navickienė

Generalinė sekretorė Justė Mažeikienė